**6η Διεθνής Συνάντηση Σχολικών Χορωδιών**

Η μαθητική **χορωδία** των Ιδιωτικών Εκπαιδευτηρίων Βόλου **«ΠΡΟΜΗΘΕΑΣ»** συμμετείχε με επιτυχία στην **6η Διεθνή Συνάντηση Σχολικών Χορωδιών** που πραγματοποιείται από 6 έως 15 Μαρτίου 2014 στα πλαίσια του **32ου Διεθνούς Χορωδιακού Φεστιβάλ Καρδίτσα**ς. Η χορωδία του σχολείου παρουσίασε ένα πρόγραμμα διάρκειας 25 λεπτών αποτελούμενο από εκλεκτά δείγματα του ελληνικού αλλά και του διεθνούς ρεπερτορίου συνοδευόμενη από την ορχήστρα μουσικών οργάνων των μαθητών του σχολείου.

* «Όσον ζεις φαίνου», Αρχαίο Ελληνικό
* «Ύμνος της χαράς» , Ludwig van Beethoven
* «Duetto buffo di due gatti», Gioachino Rossini
* «Έχε γειά Παναγιά», Μικρασιάτικο
* «Πες μου μια λέξη», Μ Χατζιδάκις
* «Το ποδήλατο», Χ. Νικολόπουλος
* «Πήρα κόκκινα γυαλιά», Σ. Κραουνάκης

Την εκδήλωση παρουσίασε ο Αλέξης Κωστάλας και απηύθυνε χαιρετισμό ο Οικουμενικός Πατριάρχης κ.κ Βαρθολομαίος μέσω του Μητροπολίτου Θεσσαλιώτιδος, ο οποίος και παρευρίσκετο, παρουσία του Υφυπουργού Παιδείας και των τοπικών διοικητικών, εκπαιδευτικών αρχών.

Στην κατάμεστη αίθουσα του *“Thessalikon Grand Hotel”* πλήθος κόσμου καταχειροκρότησε την προσπάθεια των παιδιών, στο σημαντικότερο μαθητικό μουσικό γεγονός της Ελλάδας, στο οποίο συμμετέχουν 3500 νεαροί εκτελεστές , μουσικοί, χορωδίες από την Ελλάδα και το εξωτερικό .